CELEX: E2004P0001
Language: da
Date: 2004-04-27 00:00:00
Title: Anmodning fra Frostating lagmannsret om en rådgivende udtalelse fra EFTA-Domstolen i sagen vedrørende Fokus Bank ASA mod Staten v/Skattedirektoratet. Rettens beslutning af 23. april 2004 (Sag E-1/04)

17.2.2005   
            
            
               DA
            
            
               Den Europæiske Unions Tidende
            
            
               C 40/14
            
         Anmodning fra Frostating lagmannsret om en rådgivende udtalelse fra EFTA-Domstolen i sagen vedrørende Fokus Bank ASA mod Staten v/Skattedirektoratet. Rettens beslutning af 23. april 2004
   (Sag E-1/04)
   (2005/C 40/07)
   Frostating lagmannsret (Frostating appelret), Trondheim, Norge, har ved sin beslutning af 23. april 2004, som indgik til EFTA-Domstolens dommerkontor den 27. april 2004, anmodet denne om at afgive en rådgivende udtalelse i sagen vedrørende Fokus Bank ASA mod Staten v/Skattedirektoratet, om følgende spørgsmål:
   
               1.
            
            
               Er det i overensstemmelse med EØS-aftalens artikel 40, at der ikke bevilges skatteborgere med bopæl i andre medlemsstater skattefradrag for kildeskat?
               
                           a)
                        
                        
                           Er det af juridisk betydning, om en skatteborger har bopæl i en medlemsstat, som i en skatteaftale med Norge har forpligtet sig til at bevilge fradrag for kildeskat?
                        
                     
                           b)
                        
                        
                           er det af juridisk betydning, om skatteborgeren i den pågældende sag faktisk bevilges eller får bevilget fradrag for kildeskatten?
                        
                     
         
               2.
            
            
               Er det i overensstemmelse med EØS-aftalen, at en medlemsstat udelukkende behandler distributionsselskabet ved vurdering og revurdering af dividendeskat (kildeskat) i de sager, hvor vurderingsbeslutningen for den udenlandske skatteborger er baseret på formodningen om, at ejeren i skattemæssig henseende er en anden end den person, der 1) er civilretlig ejer, 2) er registreret i VPS-registret som ejer, og 3) er angivet som ejer i forhold til skattemyndighederne, uden at enten ejeren i skattemæssig henseende eller den VPS-registrerede civilretlige ejer er gjort bekendt med omklassificeringen.